Coba ceritain soal Pulau Krismas dalam bahasa melayu

Untuk pulau Lautan Pasifik, sila lihat Kiritimati

Wilayah Pulau Krismas ialah sebuah wilayah Australia bukan pemerintahan diri yang terletak di Lautan Hindi, 2,360 kilometer (1,466 batu) di barat daya Perth, Australia Barat dan 500 kilometer (310 batu) di selatan Jakarta, Indonesia.

Terdapat kira-kira 1,600 orang penduduk yang menetap di beberapa petempatan di hujung utara pulau tersebut, antaranya Flying Fish Cove, Bandar Silver, Kampong, Poon Saan, dan Drumsite.

Pulau Krismas mempunyai topografi asli yang unik sehingga menjadi perhatian para ahli sains dan geografi, ekoran kewujudan sebilangan spesies tumbuhan dan haiwan endemik yang telah berevolusi secara terpencil tanpa diganggu manusia.

Sedangkan terdapat aktiviti perlombongan di Pulau Krismas sejak bertahun-tahun lagi, 65% dari keseluruhan 135 kilometer persegi (52.1 batu persegi) keluasan pulau ini kini merupakan Taman Negara, selain daripada banyak kawasan hutan dara.